paragraph_text: Vertebrae je deseti studijski album norveškog metal sastava Enslaved. Album su 26. rujna 2008. godine objavile diskografske kuće Indie Recordings (u Europi) i Nuclear Blast (u Sjevernoj Americi); ovo je prvi studijski album sastava koji su objavili navedeni izdavači. Časopis Terrorizer proglasio ga je Albumom godine 2008. Album je u svom prvom tjednu izlaska bio prodan u oko 1100 primjeraka, čime se popeo na 49. mjesto na Billboardovoj top ljestvici Top Heatseekers.